"Татаркино" Халыкара инвалидлар көненә махсус проект тәкъдим итә

	Шушы көннәрдә «Мир» кинотеатрында Халыкара инвалидлар көненә багышланган чаралар узачак. 1-10 декабрь көннәрендә төрле яшьтәге мөмкинлекләре чикләнгән кешеләргә бушлай фильмнар һәм мультфильмнар күрсәтеләчәк. 	 Шулай ук кинотеатр буенча экскурсияләр, концерт программасы һәм кино төшерү төркеме белән иҗади очрашу оештырылачак. 

Барлык чаралар 12:00 сәгатьтә башлана. Тулырак программа "Татаркиноның" рәсми сәхифәсендә урнаштырылган.

«Мир» кинотеатры җитәкчесе Ольга Архипова сүзләренә караганда, Россия кинематографиясе үзәгендә мондый чаралар сирәк күренеш түгел.

«Мир» кинотеатры «Уңайлы мөхит» дәүләт программасына керә, шунлыктан киноны, чикләүләргә карамастан, теләгән һәркем карый ала. Безнең хезмәткәрләр залда урнашырга һәрвакыт ярдәм итәргә әзер", дип билгеләп үтте ул. 
	---	
Татаркино

	№ --- | 02.12.2020	


